Ο **Μπρούνο Πέτκοβιτς** (*Bruno Petković*) είναι Κροάτης επαγγελματίας ποδοσφαιριστής που αγωνίζεται σαν επιθετικός για τον ΠΑΟΚ και στην Εθνική Κροατίας.

Πρώιμη Καριέρα
--------------

Ο Πέτκοβιτς γεννήθηκε στις 16 Σεπτεμβρίου του 1994 στο Μέτκοβιτς της Κροατίας. Ξεκίνησε την καριέρα του στην τοπική ομάδα της πόλης που γεννήθηκε (Μέτκοβιτς) και πήρε μεταγραφή στην Ντιναμό Ζάγκρεμπ στις 29 Αυγούστου του 2007. Τις επόμενες 2 σεζόν (2010-11) και (2011-12) αγωνίστηκε στη Χασκ Ζάγκρεμπ και στην Χρβάτσκι Ντραγκόβολιατς, πριν πάρει μεταγραφή στην ιταλική Κάλτσιο Κατάνια το καλοκαίρι του 2012.

Συλλογική καριέρα
-----------------

### Κάλτσιο Κατάνια

Το κόστος της μεταγραφής του Κροάτη επιθετικού δεν έγινε γνωστό. Αρχικά, προωθήθηκε στην ομάδα Νέων της Κάλτσιο Κατάνια και μπήκε στην αποστολή της πρώτης ομάδας για πρώτη φορά στις 27 Ιανουαρίου του 2013, δίχως να αγωνιστεί, στη νίκη της Κατάνια με 2-1 κόντρα στην Φιορεντίνα. Το ντεμπούτο του Πέτκοβιτς με την φανέλα της Κατάνια έγινε την τελευταία αγωνιστική της Σέριε Α, στο ματς κόντρα στη Τορίνο (2-2), όταν μπήκε ως αλλαγή στο 89΄ στη θέση του Αλεχάντρο Ντάριο Γκόμεζ. Την επόμενη σεζόν (2013-14) καθιερώθηκε στην πρώτη ομάδα με το νούμερο 32.

### Τραπάνι και Μπολόνια

Τον Ιούλιο του 2016, ο Πέτκοβιτς μετακόμισε στην ομάδα της Σέριε Β, Κάλτσιο Τραπάνι για 1,3 εκατομμύρια ευρώ και συνολικά σκόραρε 10 γκολ κι είχε 8 ασίστ με τη συγκεκριμένη ομάδα. Οι εξαιρετικές του εμφανίσεις με την ομάδα της Τραπάνι, οδήγησαν την επόμενη σεζόν την Μπολόνια να πληρώσει 1.3 εκατομμύρια ευρώ και να τον εντάξει στο δυναμικό της τον Ιανουάριο του 2017. Είχε 22 συμμετοχές και 1 ασίστ, πριν γίνει δανεικός στην Ελλάς Βερόνα τον Γενάρη του 2018.

### Ντιναμό Ζάγκρεμπ

#### 2018-19

Τον Αύγουστο του 2018 ο Μπρούνο Πέτκοβιτς πήρε μεταγραφή στην Ντιναμό Ζάγκρεμπ από τη Μπολόνια, με την κροατική ομάδα να έχει την υποχρέωση να τον αγοράσει μετά το τέλος του δανεισμού, αν τηρηθούν ορισμένοι όροι. Την πρώτη χρονιά έκανε πολύ καλές εμφανίσεις, τόσο στο Γιουρόπα Λιγκ, όπου η ομάδα έφτασε μέχρι τους 16 της διοργάνωσης αλλά και στο πρωτάθλημα. Τελείωσε τη σεζόν με 12 γκολ και 10 ασίστ σε 39 εμφανίσεις σε όλες τις διοργανώσεις.

#### 2019-20

Οι εμφανίσεις του Πέτκοβιτς στα προκριματικά του Τσάμπιονς Λιγκ ήταν εντυπωσιακές, οδηγώντας την ομάδα του στους ομίλους της διοργάνωσης. Τον Σεπτέμβρη του 2019 η διοίκηση του προσέφερε νέο συμβόλαιο μέχρι το 2024. Οι δηλώσεις του μετά από αυτή την εξέλιξη ήταν: "Αυτή η υπογραφή είναι ένα κίνητρο για να συνεχίσω στα μονοπάτια της επιτυχίας του συλλόγου και θα κάνω το καλύτερο δυνατόν για να επαναλάβω την ευρωπαϊκή σεζόν της περασμένης χρονιάς, αλλά στο Τσάμπιονς Λιγκ'' Το πρώτο του γκολ στους ομίλους του Τσάμπιονς Λιγκ ήταν κόντρα στην Σαχτάρ Ντόνετσκ, ενώ το ντεμπούτο του στο νικηφόρο 4-0 κόντρα στην Αταλάντα.

Διεθνή καριέρα
--------------

Τον Μάρτιο του 2019 έλαβε την πρώτη του κλήση στην Εθνική ομάδα της Κροατίας, αντικαθιστώντας τον τραυματία Μάρκο Πιάτσα. Πέτυχε το πρώτο του γκολ σε ένα φιλικό κόντρα στην Τυνησία τον Ιούνιο του 2019. Αξιοσημείωτο είναι το γκολ που πέτυχε με τακουνάκι κόντρα στην Ουγγαρία, για τα προκριματικά του Euro 2020 τον Οκτώβριο του 2019.

Προσωπικές πληροφορίες| Ονοματεπώνυμο | **Μπρούνο Πέτκοβιτς** |
| --- | --- |
| **Ημερομηνία γέννησης** | 16 Σεπτεμβρίου 1994(25 ετών) |
| **Τόπος γέννησης** | Μέτκοβιτς, Κροατία |
| **Θέση** | Επιθετικός |
| **Ομάδα** | Ντιναμό Ζάγκρεμπ |

Παραπομπές
----------

1. ↑  (πολλαπλές γλώσσες) *Transfermarkt*. 256358. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 24228180.
3. 1 2 3  «Bruno Petkovic - Player profile 19/20». *www.transfermarkt.com* (στα Αγγλικά). Ανακτήθηκε στις 23 Απριλίου 2020.
4. ↑  «Catania vs. Fiorentina - 27 January 2013 - Soccerway». *int.soccerway.com*. Ανακτήθηκε στις 23 Απριλίου 2020.
5. ↑  «Torino vs. Catania - 19 May 2013 - Soccerway». *int.soccerway.com*. Ανακτήθηκε στις 23 Απριλίου 2020.
6. ↑  «Calcio Catania spa sito ufficiale». *web.archive.org*. 3 Δεκεμβρίου 2013. Αρχειοθετήθηκε από το πρωτότυπο στις 3 Δεκεμβρίου 2013. Ανακτήθηκε στις 23 Απριλίου 2020. CS1 maint: Unfit url (link)
7. ↑  «Bruno Petkovic - Detailed stats». *www.transfermarkt.com* (στα Αγγλικά). Ανακτήθηκε στις 23 Απριλίου 2020.
8. ↑  «Bruno Petkovic - Transfer history». *www.transfermarkt.com* (στα Αγγλικά). Ανακτήθηκε στις 23 Απριλίου 2020.
9. ↑  «Petkovic joins Dinamo Zagreb». *BolognaFC* (στα Αγγλικά). 6 Αυγούστου 2018. Ανακτήθηκε στις 23 Απριλίου 2020.
10. ↑  «Bruno Petkovic - Stats 18/19». *www.transfermarkt.com* (στα Αγγλικά). Ανακτήθηκε στις 23 Απριλίου 2020.
11. 1 2  «Bruno Petković potpisao novi ugovor». *gnkdinamo.hr* (στα Κροατικά). Ανακτήθηκε στις 23 Απριλίου 2020.
12. ↑  «Pjaca otpao s potpisa, Petković pozvan: "Reprezentacija mi je jedan od najvećih sportskih ciljeva u karijeri"». *Sportnet* (στα Κροατικά). Ανακτήθηκε στις 23 Απριλίου 2020. [*νεκρός σύνδεσμος*]
13. ↑  «Africa Cup of Nations: Tunisia beat World Cup finalists Croatia in warm-up game» (στα αγγλικά). *BBC Sport*. 2019-06-12.. Ανακτήθηκε στις 2020-04-23.
14. ↑  «Γκολάρα με τακουνάκι από τον Πέτκοβιτς (vid)». *SDNA*. 10 Οκτωβρίου 2019. Ανακτήθηκε στις 23 Απριλίου 2020.

|  |  |  |  |  |
| --- | --- | --- | --- | --- |
| 

| π • σ • ε
Εθνική Κροατίας – Euro 2020 |
| --- |
|  |
|  | 
* 1 Λιβάκοβιτς
* 2 Βρσάλικο
* 3 Μπάρισιτς
* 4 Πέρισιτς
* 5 Τσάλετα-Τσαρ
* 6 Λόβρεν
* 7 Μπρεκάλο
* 8 Κόβασιτς
* 9 Κράμαριτς
* 10 Μόντριτς (c)
* 11 Μπρόζοβιτς
* 12 Λ. Κάλινιτς
* 13 Βλάσιτς
* 14 Μπούντιμιρ
* 15 Πάσαλιτς
* 16 Σκόριτς
* 17 Ρέμπιτς
* 18 Όρσιτς
* 19 Μπάντελ
* 20 Πέτκοβιτς
* 21 Βίντα
* 22 Γιουράνοβιτς
* 23 Σλούγκα
* 24 Μπράνταριτς
* 25 Γκβάρντιολ
* 26 Ιβάνουσετς
* Προπονητής: Ντάλιτς
 |

 |